
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΠΡΩΤΟ Αρ. Φύλλου 124 

7 Οκτωβρίου 2015 


ΚΑΝΟΝΙΣΜΟΣ ΥΠ’ ΑΡΙΘΜ. 1008/558/7.5.1996 

* Εσωτερικός Κανονισμός της Ανδρώας Κοινοβιακής 
Ιερός Μονής Αναστάσεως του Χριστού Λουτρακιού, 
της Ιερός Μητροπόλεως Κορίνθου. 

Η ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Έχουσα υπ’ όψει: 

1. τας διατάξεις του άρθρου 39 παρ. 4 του Ν. 590/1977 
«Περί Καταστατικού Χάρτου της Εκκλησίας της Ελλά¬ 
δος», όπως έχει συμπληρωθεί δια του άρθρου 51 παρ. 
3 του Ν. 4301/2014, 

2. τας διατάξεις του Κανονισμού 39/1972 «Περί των εν 
Ελλάδι Ιερών Μονών και Ησυχαστηρίων» (ΦΕΚ 103/τ.Α7 
30.6.1972), 

3. την υπ’ αριθμ. 683/27.3.1996 Πρότασιν του Σεβα- 
σμιωτάτου Μητροπολίτου Κορίνθου Παντελεήμονος, και 

4. την υπ’ αριθμ. 1008/558/7.5.1996 Απόφασιν της Δι¬ 
αρκούς Ιεράς Συνόδου, αποφασίζει: 

εγκρίνει τον Εσωτερικόν Κανονισμόν της Ανδρώας 
Κοινοβιακής Ιεράς Μονής Αναστάσεως του Χριστού 
Λουτρακιού, της Ιεράς Μητροπόλεως Κορίνθου, έχο- 
ντα ούτω: 

ΕΣΩΤΕΡΙΚΟΣ ΚΑΝΟΝΙΣΜΟΣ 

ΤΗΣ ΙΕΡΑΣ ΜΟΝΗΣ ΑΝΑΣΤΑΣΕΩΣ ΤΟΥ ΧΡΙΣΤΟΥ 
ΛΟΥΤΡΑΚΙΟΥ, 

ΤΗΣ ΙΕΡΑΣ ΜΗΤΡΟΠΟΛΕΩΣ ΚΟΡΙΝΘΟΥ 

Εις το όνομα του Πατρός και του Υιού και του Αγίου 
Πνεύματος της μιας πανσθενούς και ζωοποιού Αγίας 
Τριάδος' εν έτει χιλιοστώ εννεακοσιοστώ εννενηκο- 
στώ έκτω' ευλογία του Σεβασμιωτάτου Μητροπολί¬ 
του Κορίνθου Παντελεήμονος' συμφώνως προς το 
άρθρον 39§4 του Ν. 590/1977 «Περί καταστατικού 
Χάρτου της Εκκλησίας της Ελλάδος τους Θείους 
και Ιερούς Κανόνας, τας μοναχικός παραδόσεις της 
Ορθοδόξου ημών Εκκλησίας και τους Νόμους του 
Κράτους προβαίνομεν εις την σύνταξιν του Εσωτε¬ 
ρικού Κανονισμού, αφορώντος εις την οργάνωσιν, 
την διοίκησιν, τον πνευματικόν βίον και την εν γένει 
λειτουργίαν της Ιεράς Μονής. 


ΚΕΦΑΛΑΙΟΝ Α 
ΙΔΡΥΣΙΣ - ΣΚΟΠΟΣ 

Αρθρον1 
Ίδρυσις. 

Η Ιερά Κοινοβιακή Μονή της Αναστάσεως του Χρι¬ 
στού συνεστήθη και ανηγέρθη εκ θεμελίων επί ειδικώς 
προς τούτο δωρηθείσης και αγορασθείσης οικοπεδικής 
εκτάσεως, κείμενης εις θέσιν «Δεξαμενή» της περιοχής 
Λουτρακιού υπό ευαρίθμου Γυναικείας Μοναστικής αδελ¬ 
φότητος υπό την Μοναχήν Καλλινίκην Βαρελάν και την 
καθοδήγησιν του Ιερομονάχου κυρού Ιγνατίου Πενταράκη 
το έτος 1930. Ανεγνωρίσθη ως Ν.Π.Δ.Δ. δια του υπ’ αριθμ. 1/ 
20-3-1955 Βασιλικού Διατάγματος δημοσιευθέντος εις 
Φ.Ε.Κ. 126/20-5-1955 και μετετράπη εις Ανδρώα Κοινοβι- 
ακή Μονή υπό του Σεβασμιωτάτου Μητροπολίτου Κο¬ 
ρίνθου Παντελεήμονος Καρανικόλα, δια του υπ’ αριθμ. 
16/12-1-1990 Προεδρικού Διατάγματος δημοσιευθέντος 
εις Φ.Ε.Κ.6/22-1-1990, όστις και κατέστησεν Καθηγούμε¬ 
νον ταύτης τον Αρχιμανδρίτην Αγάπιον -κατά κόσμον 
Αλέξανδρον- Δρίτσαν. 

Αρθρον 2 
Σκοπός. 

Σκοπός της Ιεράς Μονής είναι η επίτευξις της εν Χρι¬ 
στώ τελειώσεως και σωτηρίας των αδελφών αυτής δια 
της πραγματώσεως των Ευαγγελικών αρετών, μέσω 
της ακριβούς μοναχικής πολιτείας, όπως την διέγραψαν 
οι Άγιοι Πατέρες, εις τους θεοπνεύστους και αιωνίου 
κύρους Μοναστικούς Κανονισμούς αυτών. 

ΚΕΦΑΛΑΙΟΝ Β 

ΔΙΚΑΙΟΔΟΣΙΑΙ ΜΗΤΡΟΠΟΛΙΤΟΥ 
Αρθρον 3 

Η Ιερά Μονή τελεί υπό την πνευματικήν προστασίαν 
του οικείου Επισκόπου, εις τον οποίον η Αδελφότης 
οφείλει να αποδίδη την προς το αξίωμα αυτού αρμό- 
ζουσαν τιμήν και τον προσήκοντα σεβασμόν. Συγκεκρι¬ 
μένους ο Μητροπολίτης Κορίνθου έχει, συμφώνως τοις 
Ιεροίς Κανόσι και τω Καταστατικώ Χάρτη της Εκκλησίας 
της Ελλάδος, τας κάτωθι δικαιοδοσίας: 

α) Μνημονεύεται εν πάσαις ταις ιεραίς ακολουθίαις 
και λοιπαίς αγιαστικαίς πράξεσι, αι οποίαι τελούνται 


Σύμφωνα με το άρθρο 27 παρ. 1 του Ν.4301/2014. 

εν ονόματι αυτού, ως ορίζει η Τάξις της Ορθοδόξου 
Εκκλησίας. 

β) Επικυροί την εκλογήν και εγκαθιδρύει δί ειδικής 
εκκλησιαστικής Τελετής τον υπό της Αδελφότητος 
εκλεγέντα εκάστοτε νέον Ηγούμενον. 

γ) Εγκρίνει την περί κουράς η χειροτονίας αδελφού 
τίνος απόφασιν του Ηγουμενοσυμβουλίου. 

δ) Τελεί τας χειροτονίας μετά πρότασιν του Ηγου¬ 
μενοσυμβουλίου. 

ε) Χορηγεί έγγραφον άδειαν δια τας εκτός των ορίων 
της Ιερός Μητροπόλεως απουσίας των αδελφών της 
Ιερός Μονής πέραν των είκοσι (20) ημερών. 

στ) Ασκεί πειθαρχικόν έλεγχον κατά παντός παρε- 
κτρεπομένου Κληρικού η Μοναχού της Ιερός Μονής 
συμφώνως πάντοτε προς τους Ιερούς Κανόνας. 

ζ) Ελέγχει την νομιμότητα της οικονομικής διαχειρί- 
σεως της Ιερός Μονής. 

ΚΕΦΑΛΑΙΩΝ Γ 
ΔΙΟΙΚΗΣΙΣ 
Άρθρον 4 

Η διοίκησις της Ιερός Μονής ανήκει κατά μεν τον 
πνευματικόν τομέα εις τον Ηγούμενον, κατά δε τους 
λοιπούς τομείς εις το Ηγουμενοσυμβούλιον, πλην των 
ειδικών εκείνων περιπτώσεων δί ας προβλέπεται υπό 
του παρόντος αρμοδιότης της Αδελφότητος. 

Αρθρον 5 
Ηγούμενος. 

Ο Ηγούμενος ως η κεφαλή του σώματος του Κοινοβίου 
οφείλει να είναι ο κατ' εξοχήν εκφραστής του Ορθοδό¬ 
ξου ήθους και δόγματος και ο απαρέγκλιτος τηρητής 
των μοναχικών θεσμίων και παραδόσεων, να έχη τα 
χαρακτηριστικά του Ποιμένος, τα οποία αναφέρει ο 
Θείος Παύλος, δηλαδή να είναι νηφάλιος, εγκρατής, 
κόσμιος και διδακτικός, να διακρίνηται δε επί ζήλω, 
αρετή και ικανότητι και κυρίως να έχη αποκτήσει δια της 
πολυχρονίου βιοτής και ασκήσεώς του ως υποτακτικού 
όλην την επιστήμην της μοναχικής πολιτείας διαθέτων 
προσέτι γνώσιν της Εκκλησιαστικής τάξεως και των 
Ιερών Κανόνων. 

1. Καθήκοντα και δικαιοδοσίαι Ηγουμένου, 
α) Ο Ηγούμενος είναι ο Πνευματικός Πατήρ της Αδελ¬ 
φότητος και η θέσις αυτού παρουσιάζει εμφανή αναλο¬ 
γίαν προς την του Επισκόπου εν τη Εκκλησία ουχί εις 
την Αποστολικήν διαδοχήν και εξουσίαν της ιερωσύνης 
αλλ’ εις επίπεδον χαρισμάτων. Λαβών υπ’ όψιν την του 
Αποστόλου ρήσιν: «Εγενήθημεν ήπιοι εν μέσω υμών, ως 
αν τροφός θάλπη τα εαυτής τέκνα' ούτως ομειρόμενοι 
υμών ευδοκούμεν μεταδούναι υμίν ου μόνον το Ευαγγέ- 
λιον του Θεού, αλλά και τας εαυτών ψυχάς, διότι αγα¬ 
πητοί ημίν γεγένησθε» ο Ηγούμενος ασκών πάσαν την 
πνευματικήν εξουσίαν επί πάντων των μελών, μεριμνά 
αγρύπνως δια την πνευματικήν προκοπήν απάσης της 
Αδελφότητος, παρακολουθεί την πολιτείαν εκάστου 
Αδελφού, παραινεί, καθοδηγεί, συμβουλεύει, προλαμ¬ 
βάνει πάσαν εκτροπήν και ελέγχει πάσαν παράβασιν, 
συμπάσχων εν αγάπη μετά των τυχόν παρεκτρεπομένων 
αδελφών και γενικώς μετέρχεται παν μέσον συντείνον 
εις την κατά Χριστόν μόρφωσιν των Αδελφών. 

β) Συγκαλεί προς πνευματικήν οικοδομήν την Σύναξιν 
της Αδελφότητος εις τακτά χρονικά διαστήματα ορι¬ 
ζόμενα υπ’ αυτού. 


γ) Μετά πραότητος, ταπεινοφροσύνης και κύρους μη- 
δενί μηδέν επιτρέπει, το αλλοιούν τους Ιερούς Κανόνας, 
τους Κοινοβιακούς θεσμούς, τας επιταγάς του παρόντος 
Εσωτερικού Κανονισμού. 

δ) Προίσταται των Ιερών ακολουθιών και πρωτοστατεί 
εις την αγρυπνίαν, εις την νηστείαν, εις την σιωπήν και 
εις πάσαν σωματικήν άσκησιν. 

ε) Προτείνει εις το Ηγουμενοσυμβούλιον την πρόσλη- 
ψιν δοκίμων, την μετ’ ευχής ρασοφορίαν ή την κουράν 
(κουρά νοείται η παροχή του Μεγάλου Σχήματος, διότι 
η Μονή δεν κείρει Μικροσχήμους Μοναχούς) των ωρί¬ 
μων προς τούτο και την χειροτονίαν των καταλλήλων 
αδελφών. 

στ) Προεδρεύει των συνόδων του Ηγουμενοσυμβου¬ 
λίου και της Αδελφότητος, πλην της περιπτώσεως 
υποδικίας αυτού ή παρατεταμένης ασθένειας, οπότε 
προεδρεύει ο εκ των μελών του Ηγουμενοσυμβουλίου 
έχων τα πρεσβεία. Τούτου δε κωλυομένου ο επόμενος. 

ζ) Ορίζει εγγράφως τον αντικαταστάτην αυτού κατά 
τας ημέρας απουσίας του. Τοιούτου μη οριζομένου, ως 
αντικαταστάτης αναλαμβάνει αυτοδικαίως ο αρχαιότε¬ 
ρος τη τάξει εκ των αδελφών. 

η) Εκπροσωπεί την Ιερόν Μονήν ενώπιον διοικητικών, 
εκκλησιαστικών και δικαστικών αρχών, ως και πάσης 
άλλης αρχής και παντός εν γένει φυσικού η νομικού 
προσώπου, κωλυόμενος δε δί οιονδήποτε λόγον ανα- 
πληρούται υπό αδελφού οριζομένου υπό του Ηγουμενο¬ 
συμβουλίου, της αναπληρώσεως ταύτης εγκρινομένης 
υπό του Μητροπολίτου. Δι ειδικήν περίπτωσιν ή και 
κατηγορίαν υποθέσεως δύναται, αποφάσει του Ηγου¬ 
μενοσυμβουλίου, να ανατεθή η ως άνω εκπροσώπησις 
εις Νομικόν Σύμβουλον (Δικηγόρον). 

θ) Υπογράφει πάντα τα έγγραφα της Ιεράς Μονής, ως 
και τα διπλότυπα εισπράξεων και πληρωμών. 

ι) Χορηγεί εις τους αδελφούς άδειαν απουσίας εκ της 
Ιεράς Μονής μέχρις είκοσι (20) ημερών (δια την απου¬ 
σίαν αδελφών εκτός της εκκλησιαστικής περιφέρειας 
παρέχει γραπτήν άδειαν). 

ια) Επιτρέπει εις ευλαβείς Κληρικούς άλλων εκκλη¬ 
σιαστικών περιφερειών, έχοντας κανονικήν ιερωσύνην, 
επισκεπτομένους τυχόν την Ιεράν Μονήν, να ιεροπρα- 
κτώσιν εν αυτή, τη εγκρίσει και του Μητροπολίτου. 

ιβ) Αποσκοπών εις το ψυχικόν συμφέρον των αδελφών, 
την ευταξίαν και ισορροπίαν του Κοινοβίου, εν συνερ¬ 
γασία μετά του Ηγουμενοσυμβουλίου, ορίζει τα ετήσια 
διακονήματα των αδελφών ως και το διαιτολόγιον της 
Ιεράς Μονής και εν γένει ουδέν λαμβάνει χώραν εν τη 
Ιερά Μονή άνευ γνώσεως και ευλογίας αυτού. 

2. Γεροντία. 

Το έργον του Ηγουμένου είναι λίαν επίπονον και ευ- 
θυνοφόρον δί αυτό εις την άσκησιν των καθηκόντων 
του δύναται να έχη περί αυτόν συμβουλευτικόν σώμα, 
την Γεροντίαν, μέλη της οποίας είναι οι κατ’ αρχαιότη¬ 
τα πέντε (5) πρώτοι Μεγαλόσχημοι αδελφοί της Ιεράς 
Μονής, μετά των οποίων συζητεί τα κατά την κρίσιν του 
σοβαρώτερα θέματα. 

3. Εκλογή Ηγουμένου. 

α) Δια την διακονίαν του Ηγουμένου εκλέγεται πρό- 
σωπον διακρινόμενον δια το χάρισμα του ποιμαίνειν 
ψυχάς, προσέτι δε δια τας αρετάς της αυταπαρνήσε- 
ως και αυτοθυσίας. Ουδείς αδελφός επιτρέπεται να 
επιδιώκη κατ’ ουδένα τρόπον την τοιαύτην διακονίαν 
και μάλιστα δια την τιμήν των ανθρώπων ή δια την 

προεδρίαν της ποίμνης ή δια δόξαν ή κινούμενος εξ 
ετέρας ιδιοτελούς επιθυμίας. Η εκλογή του Ηγουμένου 
είναι έργον του Αγίου Πνεύματος, ο δε ψηφισθείς εις το 
αξίωμα τούτο αποδέχεται την εκλογήν του μετά πόσης 
ταπεινοφροσύνης. 

β) Μετά την καθ’ οιονδήποτε τρόπον κένωσιν της 
θέσεως του Ηγουμένου, ο Τοποτηρητής της I. Μονής, 
ήτοι ο εκ των μελών του Ηγουμενοσυμβουλίου έχων τα 
πρεσβεία, όστις και αναπληροί τον τόπον του Ηγου¬ 
μένου κατά το μεσολαβούν διάστημα, συγκαλεί υπ’ 
αυτόν το Ηγουμενοσυμβούλιον και αναφέρει γραπτώς 
εις τον οικείον Επίσκοπον την τε χηρείαν της θέσεως 
του Ηγουμένου και την προς ανάδειξιν του διαδόχου 
αυτού ημέραν διεξαγωγής της εκλογής, δί ην ο Επί¬ 
σκοπος ορίζει τον εκπρόσωπον αυτού. Ακολούθως το 
Ηγουμενοσυμβούλιον ρυθμίζει τα της εκλογής του νέου 
Ηγουμένου ως εξής: 

Την πέμπτην ημέραν από της κενώσεως της θέσεως 
συγκαλεί την Σύναξιν της Αδελφότητος προς γνωστο- 
ποίησιν του περιεχομένου της τυχόν γραπτής διαθήκης 
του κοιμηθέντος ή παραιτηθέντος Ηγουμένου δια τήν 
ενδεχομένην υπόδειξιν ενός ή περισσοτέρων αδελφών 
προς διαδοχήν αυτού, καθότι ως εκ της θέσεως και της 
διακονίας του γνωρίζει τας δυνατότητας ενός εκάστου 
των αδελφών δια το έργον τούτο. Ωσαύτως αναγγέλει 
εγγράφως την ημέραν διεξαγωγής της εκλογής. 

γ) Η ορισθησομένη ημέρα δεν πρέπει να αφίσταται 
του εικοσαημέρου από της συγκλήσεως του Ηγουμε¬ 
νοσυμβουλίου, ανακοινούται δε αύτη προ επτά τουλά¬ 
χιστον ημερών προς την Αδελφότητα δια τοιχοκολλή- 
σεως έξωθι της θύρας της Τραπέζης. 

δ) Τα της διεξαγωγής της εκλογής ρυθμίζει Εφορευτι¬ 
κή Επιτροπή αποτελουμένη εκ του Τοποτηρητού και δύο 
αδελφών, του αρχαιοτέρου και του νεωτέρου τη τάξει. 
Χρέη γραμματέως της Εφορευτικής Επιτροπής εκτελεί 
ο νεώτερος αδελφός εκ των μελών αυτής. 

ε) Της εκλογής προηγείται τριήμερος νηστεία και προ¬ 
σευχή, ώστε δια του φωτισμού του Αγίου Πνεύματος 
να αναδεικνύεται ο πλέον κατάλληλος δια την υψίστην 
αυτήν εν τη Μονή διακονίαν. 

στ) Δικαίωμα του εκλέγεσθαι έχουν οι τυχόν δια γρα¬ 
πτής διαθήκης υποδεικνυόμενοι υπό του κοιμηθέντος ή 
παραιτηθέντος Ηγουμένου, της υποδείξεως μη ούσης 
δεσμευτικής δια την Αδελφότητα. Ωσαύτως και πάντες 
οι συνεχώς και μονίμως διαβιούντες εν τη Ιερά Μονή, 
το ολιγότερον επί μίαν πενταετίαν. 

Παρητημένος η πεπαυμένος Ηγούμενος δύναται να 
επανεκλεγή, εφ' όσον εξέλιπον οι λόγοι της παραιτήσε- 
ως ή της παύσεως αυτού και εφ’ όσον χηρεύση η θέσις 
του Ηγουμένου. 

Δικαίωμα του εκλέγειν έχουν άπαντες οι εγγεγραμ¬ 
μένοι εις το Μοναχολόγιον της Ιεράς Μονής αδελφοί. 

ζ) Εν απολύτω ανάγκη και εφ όσον δεν υπάρχου- 
σι Πρεσβύτεροι εν τη Αδελφότητι η δεν δέχονται να 
αναδειχθώσιν Ηγούμενοι η δεν κρίνονται κατάλληλοι, 
ως Ηγούμενος δύναται να εκλεγή και Διάκονος η και 
απλούς Μοναχός, αλλά μόνον δια τετραετή θητείαν. Η 
επανεκλογή αυτού επιτρέπεται απεριορίστως. Μετά την 
λήξιν της τετραετίας διενεργείται νέα εκλογή Ηγουμέ¬ 
νου, έστω και εάν ούτος εχειροτονήθη εν τω μεταξύ 
εις Πρεσβύτερον, εκτός αν δια πρακτικού υπογραφο- 
μένου υπό των 2/3 του γενικού συνόλου των μελών της 
αδελφότητος υποδειχθή ούτος ως οριστικός Ηγούμενος. 


η) Η εκλογή γίνεται, μετά το πέρας της Θείας Λει¬ 
τουργίας, δια μυστικής ψηφοφορίας, εντός του ναού 
ένθα παραμένουν μόνον οι έχοντες δικαίωμα ψήφου 
αδελφοί. Μετά ταύτα κλείονται αι θύραι του ναού και 
άρχεται η διαδικασία της εκλογής. 

θ) Προ της ενάρξεως της εκλογής δέον να διαπιστω- 
θή η ύπαρξις απαρτίας. Η Αδελφότης ευρίσκεται εν 
απαρτία παρόντων των 4/5 των δικαιουμένων ψήφου 
αδελφών. Ταύτης τυχόν μη υπαρχούσης η εκλογή διε¬ 
ξάγεται μετά τριήμερον, εάν παρίστανται το ήμισυ συν 
ένα των αδελφών. 

ι) Έκαστος ψηφοφόρος, καλούμενος υπό του Τοπο¬ 
τηρητού κατά ιεραρχικήν σειράν, αρχομένη από των 
νεωτέρων, λαμβάνει παρά της Εφορευτικής Επιτροπής 
ψηφοδέλτιον αναγράφον τα ονόματα των εκλόγιμων και 
αποσυρόμενος σημειοί δια σταυρού το όνομα εκείνου 
ον κρίνει κατάλληλον δια το αξίωμα του Ηγουμένου. 
Εάν σημειούνται πλείονες σταυροί, το ψηφοδέλτιον θε¬ 
ωρείται άκυρον. Ακολούθως ρίπτει το ψηφοδέλτιον εις 
εσφραγισμένον κιβωτίδιον ενώπιον της Αδελφότητος 
και υπογράφει εις τον υπό της Εφορευτικής Επιτροπής 
καταρτισθέντα κατάλογον των εκλογέων. 

ια) Η σφράγισις και η αποσφράγισις του κιβωτιδίου 
καθώς και η καταμέτρησις των ψήφων γίνονται ενώπιον 
των παρισταμένων μελών της Αδελφότητος. 

ιβ) Ο λαβών το ήμισυ συν ένα των ψήφων εκλέγεται 
Ηγούμενος. Μη επιτευχθείσης της απολύτου ταύτης 
πλειοψηφίας η ψηφοφορία επαναλαμβάνεται μεταξύ 
των δύο λαβόντων τας περισσοτέρας ψήφους. Τούτων 
δε ισοψηφισάντων εάν μεν αμφότεροι είναι κληρικοί η 
μοναχοί, εκλέγεται ο αρχαιότερος, εάν δε ο εις είναι 
κληρικός και ο έτερος μοναχός εκλέγεται ο κληρικός. 

Ακολούθως ο τοποτηρητής της I. Μονής αναγγέλει το 
αποτέλεσμα της εκλογής. 

ιγ) Τυχόν ενστάσεις υποβάλλονται ευθύς αμέσως μετά 
την ως άνω αναγγελίαν και γίνονται δεκταί, εάν συ¬ 
γκεντρώνουν την πλειοψηφίαν των 2/3 των παρόντων 
αδελφών. 

Εάν ακυρωθή η εκλογή και δεν συντρέχουν άλλοι 
λόγοι, διεξάγεται ευθύς νέα ψηφοφορία. 

ιδ) Επί παντός απροβλέπτου κατά την όλην διαδικασί¬ 
αν της ψηφοφορίας αποφασίζει τελεσιδίκως κατά την 
στιγμήν εκείνην η Σύναξις της Αδελφότητος. 

ιε) Μετά το πέρας της εκλογής υπογράφεται Πρακτι¬ 
κόν παρά πάντων των παραστάντων μελών της Αδελφό¬ 
τητος, ολοκληρουμένης και τελειουμένης ούτω, τυπικώς 
και ουσιαστικώς, της διαδικασίας αναδείξεως Ηγουμέ¬ 
νου, και υποβάλλεται εντός τριημέρου εις τον οικείον 
Επίσκοπον δια τα περαιτέρω. 

ιστ) Αν τινα των μελών αρνηθώσι να υπογράψωσι, 
γίνεται σχετική μνεία της αρνήσεως εν τω Πρακτικώ, 
όπερ καθίσταται έγκυρον δια της υπογραφής αυτού 
παρά των λοιπών μελών. 

ιζ) Ευθύς μετά την υπογραφήν του Πρακτικού και την 
σχετικήν ευχαριστήριον προσευχήν, ο Ηγούμενος ανα¬ 
λαμβάνει εγκύρως την άσκησιν των καθηκόντων αυτού. 

ιη) Ο κατά τα ανωτέρω εκλεγείς Ηγούμενος είναι 
ισόβιος, πλην της ειδικής περιπτώσεως της παραγράφου 
3(ζ) του παρόντος άρθρου. 

4. Χηρεία θέσεως Ηγουμένου. 

Η θέσις του Ηγουμένου χηρεύει: 
α) ένεκα θανάτου, 

β) ένεκα παραιτήσεως, η οποία γίνεται δεκτή δια πλει- 
οψηφίας των 2/3 της Αδελφότητος και 

γ) ένεκα παύσεως, ως ακολούθως: 

Εάν συμβή ποτέ ο Ηγούμενος να παραχαράττη την 
ακρίβειαν του μοναχικού βίου η να παραβιάζη συστημα¬ 
τικούς και ηθελημένως τον παρόντα Εσωτερικόν Κανονι¬ 
σμόν, δεν θα εξανίστανται πάντες οι αδελφοί, αλλά οι 
πρεσβύτεροι τη τάξει θα υπενθυμίζουν εις αυτόν ηπίως 
και μετά του προσήκοντος σεβασμού το σφάλμα του 
και θα υποβοηθούν αυτόν εις διόρθωσιν ουχί άπαξ αλλά 
πολλάκις. Και μόνον εάν τελικώς εμμένη εις το σφάλμα 
και μετά δύο γραπτός συστάσεις, τας οποίας οφείλει το 
Ηγουμενοσυμβούλιον να ποιήση προς αυτόν, απεχούσας 
αλλήλων τουλάχιστον κατά τρίμηνον, επιλαμβάνεται του 
θέματος αυτό και συγκαλεί την Σύναξιν της Αδελφότη¬ 
τος δί εγγράφου ειδοποιήσεως. 

Η Σύναξις ωσαύτως συγκαλείται και εν περιπτώσει 
ανεπάρκειας του Ηγουμένου εις την άσκησιν των κα¬ 
θηκόντων του ένεκα βαρείας ασθένειας προκαλούσης 
ανικανότητα η οιουδήποτε άλλου σοβαρού λόγου. 

Η απόφασις περί τυχόν παύσεως του Ηγουμένου 
λαμβάνεται δια πλειοψηφίας των 2/3 των μελών της 
Αδελφότητος. 

Δια τα περαιτέρω ως και δια την εκλογήν του νέου 
Ηγουμένου μεριμνά ο Τοποτηρητής μετά του Ηγουμε¬ 
νοσυμβουλίου κατά την προαναφερθείσαν εν τη παρα¬ 
γράφω 3 του παρόντος άρθρου τάξιν. 

Άρθρον 6 

Ηγουμενοσυμβούλιον. 

1. Συγκρότησις Ηγουμενοσυμβουλίου. 

α) Το Ηγουμενοσυμβούλιον ως διοικητικόν σώμα της 
Ιερός Μονής αποτελείται εκ του Ηγουμένου και δύο 
μελών, εφ’ όσον ο αριθμός των μελών της Αδελφότητος 
δεν είναι ανώτερος του δέκα πέντε, εκ του Ηγουμένου 
δε και τεσσάρων μελών, εφ’ όσον ο αριθμός τούτων 
είναι μείζων. 

β) Η θητεία των μελών του Ηγουμενοσυμβουλίου εί¬ 
ναι τετραετής, αρχομένη τη 1η Ιανουάριου του πρώτου 
έτους της τετραετίας και λήγουσα τη 31η Δεκεμβρίου 
του τετάρτου έτους της τετραετίας. Επανεκλογή των 
μελών του Ηγουμενοσυμβουλίου επιτρέπεται απεριο- 
ρίστως. 

γ) Ταύτα δέον να διακρίνωνται δια τον ένθερμον περί 
την Μοναχικήν Πολιτείαν ζήλον, την Ορθόδοξον μο¬ 
ναχικήν σκέψιν, την ακρίβειαν και συνέπειαν περί την 
μοναχικήν βιοτήν, δια το πνεύμα της συνεργασίας και 
δια τας διοικητικός των ικανότητας. 

δ) Το Ηγουμενοσυμβούλιον συγκαλείται τακτώς μεν 
υπό του Ηγουμένου άπαξ του μηνός, εκτάκτως δε είτε 
υπό του Ηγουμένου η του αντικαταστάτου αυτού είτε 
υπό του τοποτηρητού είτε υπό της πλειοψηφίας του 
Ηγουμενοσυμβουλίου. 

ε) Ευρίσκεται εν απαρτία όταν παρίστανται επί τριμε¬ 
λούς τα δύο (2) μέλη του και επί πενταμελούς τα τρία 
(3) μέλη του. 

στ) Αι αποφάσεις λαμβάνονται κατά πλειοψηφίαν. 
Επί ισοψηφίας υπερισχύει η ψήφος του Ηγουμένου. 
Επί ατομικών θεμάτων χωρεί αρνησικυρία του Ηγου¬ 
μένου. 

ζ) Αναπλήρωσις μέλους τινός του Ηγουμενοσυμβου¬ 
λίου χωρεί ένεκα θανάτου, παραιτήσεως, παύσεως η 
μακράς απουσίας αυτού. 


2. Εκλογή Ηγουμενοσυμβουλίου. 

α) Η εκλογή των μελών του Ηγουμενοσυμβουλίου γί¬ 
νεται δια μυστικής ψηφοφορίας υπό της Συνάξεως της 
Αδελφότητος. Εις περίπτωσιν καθ’ ην η λήξις της θητεί¬ 
ας του Ηγουμενοσυμβουλίου συμπέση με την χηρείαν 
της θέσεως του Ηγουμένου, τότε παρατείνεται η θητεία 
του μέχρι της εκλογής νέου Ηγουμένου. 

β) Η εκλογή προς ανάδειξιν μελών του νέου Ηγουμενο¬ 
συμβουλίου διεξάγεται κατά μήνα Νοέμβριον του έτους 
καθ’ ό λήγει η θητεία των μελών του προηγουμένου 
Ηγουμενοσυμβουλίου, εν ημέρα οριζομένη υπό του εν 
ενεργεία Ηγουμενοσυμβουλίου. 

γ) Τα της διεξαγωγής ρυθμίζει Εφορευτική Επιτροπή 
αποτελουμένη εκ του Ηγουμένου και δύο αδελφών, του 
αρχαιοτέρου και του νεωτέρου τη τάξει. 

δ) Δικαίωμα εκλέγεσθαι έχουν οι συμπληρώσαντες 
πενταετίαν από της εγγραφής των εις το Μοναχολόγιον. 

ε) Επί του υπό της Εφορευτικής Επιτροπής συντα- 
χθέντος ψηφοδελτίου, αναγράφοντος τα ονόματα των 
υποψηφίων, σημειούνται δύο (2) σταυροί επί τριμελούς 
Ηγουμενοσυμβουλίου και τέσσαρες (4) σταυροί επί 
πενταμελούς. Πλείονες τούτων σημειούμενοι σταυροί 
καθιστούν το ψηφοδέλτιον άκυρον. 

στ) Επί πόσης ισοψηφίας προκρίνεται ο αρχαιότερος 
τη τάξει αδελφός. 

ζ) Οι δύο πρώτοι επιλαχόντες ορίζονται ως αναπλη¬ 
ρωματικά μέλη του Ηγουμενοσυμβουλίου και με την 
αυτήν διάρκειαν θητείας. 

η) Ως προς τα λοιπά διαδικαστικά θέματα (δικαίωμα 
ψήφου, ενστάσεις, πρακτικά κλπ.) εφαρμόζονται κατ’ 
αναλογίαν τα προβλεπόμενα εις την εκλογήν Ηγου¬ 
μένου. 

θ) Δια της υπογραφής του Πρακτικού τελειούται μεν 
και ολοκληρούται η διαδικασία εκλογής Ηγουμενοσυμ¬ 
βουλίου, τα μέλη όμως αυτού δεν αναλαμβάνουσι πά- 
ραυτα καθήκοντα, αλλά μετά την λήξιν της θητείας 
του προηγουμένου Ηγουμενοσυμβουλίου, ήτοι τη 1η του 
προσεχούς Ιανουάριου. 

ι) Εντός δεκαπενθημέρου από της εκλογής ο Ηγούμε¬ 
νος υποβάλλει έγγραφον εις τον οικείον Επίσκοπον δι 
ού γνωστοποιούνται τα μέλη του αναδειχθέντος νέου 
Ηγουμενοσυμβουλίου και εκζητούνται αι ευλογίαι αυτού, 
αίτινες παρέχονται υπ Αυτού, εν ευαρεστήσει, γραπτώς. 

ια) Αμα τη αναλήψει των καθηκόντων του το Ηγου¬ 
μενοσυμβούλιον συνερχόμενον εις πρώτην συνεδρίαν 
ορίζει εκ των μελών του, εκτός του Ηγουμένου, εν ως 
Γραμματέα και εν ως Οικονόμον. Οσάκις κρίνεται ανα- 
γκαίον, το Ηγουμενοσυμβούλιον δι αποφάσεώς του ορί¬ 
ζει βοηθόν γραμματέως, αδελφόν τινα εκ των μελών της 
Αδελφότητος, όστις συμμετέχει των συνεδριών άνευ 
ψήφου. 

3. Κένωσις θέσεως Ηγουμενοσυμβουλίου. 

α) Κένωσις θέσεως του Ηγουμενοσυμβουλίου γίνεται 
ένεκα θανάτου, παραιτήσεως ή παύσεως μέλους τινός 
αυτού. 

β) Μέλος του Ηγουμενοσυμβουλίου παύεται, όταν 
απουσιάση αδικαιολογήτως επί τρεις συνεχείς συνάξεις 
ή παρακωλύη καθ’ οιονδήποτε τρόπον την λειτουργίαν 
αυτού. 

γ) Η παύσις ή αποδοχή της παραιτήσεως κρίνονται 
υπό της Συνάξεως της Αδελφότητος τη εισηγήσει του 
Ηγουμενοσυμβουλίου. 

δ) Προ της επιβολής της ποινής της παύσεως τας 
δύο αναγκαίας γραπτός συστάσεις προς το μέλος του 
Ηγουμενοσυμβουλίου ποιείται ο Ηγούμενος. 

ε) Παραιτηθέν ή παυθέν μέλος του Ηγουμενοσυμβου¬ 
λίου δύναται να επανεκλεγή, εφ’ όσον εξέλιπον οι λόγοι 
οι οδηγήσαντες εις την παραίτησιν ή την παύσιν αυτού. 

4. Καθήκοντα και δικαιοδοσίαι Ηγουμενοσυμβουλίου. 

α) Το Ηγουμενοσυμβούλιον, προεδρευομένου υπό του 
Ηγουμένου, ασκεί την διοίκησιν της Ιερός Μονής κατά 
πάντας τους λοιπούς, πλην του πνευματικού, τομείς, δι¬ 
αχειρίζεται την κινητήν και ακίνητον περιουσίαν αυτής, 
αποδέχεται ή αποποιείται δωρεάς ή κληρονομιάς, συνά¬ 
πτει δάνεια, προβαίνει εις αγοράς και πωλήσεις ακινήτων 
οιασδήποτε αξίας, αποφασίζει δια την επέκτασιν ή συντή- 
ρησιν των οικοδομικών συγκροτημάτων τη εγκρίσει του 
Μητροπολίτου, μεριμνά δια την προμήθειαν πάντων των 
αναγκαίων εφοδίων και γενικώς αποφασίζει κυριαρχικώς, 
τηρούν τους Νόμους του κράτους και τους Κανόνας της 
Εκκλησίας περί πάσης υποθέσεως και περί παντός πράγ¬ 
ματος της Ιεράς Μονής, εξαιρέσει μόνον των ζητημάτων 
εκείνων, άτινα ρητώς δια του παρόντος υπάγονται εις 
την αρμοδιότητα της Αδελφότητος. Προσέτι μεριμνά δί 
άλας τας ατομικός ανάγκας των αδελφών, ως και δια 
την ιατροφαρμακευτικήν περίθαλψιν αυτών, 
β) Συγκαλεί την σύναξιν της Αδελφότητος, 
γ) Αποφασίζει τη προτάσει του Ηγουμένου περί προ- 
σλήψεως ή αποβολής δοκίμων, ρασοφορίας μετ’ ευ¬ 
χής, κουράς και προτάσεως προς χειροτονίαν αδελφών. 
Ανευ αποφάσεως του Ηγουμενοσυμβουλίου, ουδείς δύ- 
ναται να χειροτονηθή και ουδείς εξέρχεται της Ιεράς 
Μονής δί έργον διακονίας εν τη Εκκλησία. Ο ορισμός 
του διακονήματος τούτου ανήκει αποκλειστικώς εις το 
Ηγουμενοσυμβούλιον και εις ουδένα έτερον, άνευ ου- 
δεμιάς απολύτου εξαιρέσεως. 

δ) Συντάσσει τον ετήσιον Προϋπολογισμόν και Απολο¬ 
γισμόν και υποβάλλει αυτούς εις τον οικείον Επίσκοπον 
προς έγκρισιν της νομιμότητος αυτού. 

Το Ηγουμενοσυμβούλιον δύναται να διαθέτη ετησίως 
δαπάνην ύψους, την οριζομένην υπό της κειμένης Νομο¬ 
θεσίας δια τα Ν.Π.Δ.Δ., άνευ προκηρύξεως διαγωνισμού. 

ε) Τας συμβάσεις υπογράφει ο Ηγούμενος εξουσι¬ 
οδοτούμενος υπό του Ηγουμενοσυμβουλίου. Έλλειψις 
εξουσιοδοτήσεως συνεπάγεται ακυρότητα της υπογρα- 
φείσης συμβάσεως. 

στ) Επιστατεί των αρμοδίων διακονητών δια την 
ασφαλή διαφύλαξιν των ιερών εικόνων, των αγίων 
λειψάνων, των ιερών σκευών και των τυχόν τιμαλφών, 
παλαιών βιβλίων, χειρογράφων και άλλων πολυτίμων 
αντικειμένων, άτινα είναι κατακεχωρημένα εις ειδικόν 
κατάλογον. 

ζ) Εκ των μελών του Ηγουμενοσυμβουλίου ο Ηγού¬ 
μενος, ο Γραμματεύς και ο Οικονόμος κρατούσι τας 
κλείδας του Ταμείου, μίαν διαφορετικήν εκάτερος, εν 
τω οποίω φυλάσσονται υπ’ ευθύνη των τα χρήματα, τα 
τυχόν τιμαλφή, χρεώγραφα, ομόλογα, συμβόλαια κ.τ.ο. 

η) Το Ηγουμενοσυμβούλιον αποφασίζει επί παντός 
σοβαρού θέματος της Ιεράς Μονής, της αποφάσεώς του 
καταχωριζομένης εις το τηρούμενον βιβλίον Πρακτικών 
των συνεδριάσεών του. Το βιβλίον Πρακτικών υπογρά¬ 
φεται υπό του Ηγουμένου και των Ηγουμενοσυμβούλων. 
Είναι δυνατή η καταγραφή αντιρρήσεων η επιφυλάξεων 
εις τα πρακτικά. Εις περίπτωσιν αρνήσεως υπογραφής 
των πρακτικών υφ’ ενός των Ηγουμενοσυμβούλων, παρά 


την σημείωσιν της αντιρρήσεως αυτού η σχετική από- 
φασις της πλειοψηφίας είναι ισχυρά και νόμιμος. 

5. Καθήκοντα Γραμματέως. 

α) Ο Γραμματεύς διεξάγει την πάσης φύσεως αλληλο¬ 
γραφίαν και συντάσσει τα πρακτικά του Ηγουμενοσυμ¬ 
βουλίου και της Συνάξεως της Αδελφότητος, 
β) Τηρεί τα βιβλία: 

• Εισερχομένων και εξερχομένων εγγράφων (Πρω- 
τόκολλον) 

• Πρακτικών του Ηγουμενοσυμβουλίου, 

• Πρακτικών της Συνάξεως της Αδελφότητος, 

• Υλικού (Κινητής περιουσίας), 

• Το Μοναχολόγιον, 

• Το βιβλίον εγγραφής Δοκίμων, 

• Το Κτηματολόγιον και 

• Τον Κατάλογον Αγίων Λειψάνων, Κειμηλίων και Πο¬ 
λυτίμων Αντικειμένων. 

γ) Φυλάσσει το αρχείον της Ιεράς Μονής και την 
σφραγίδα αυτής. 

6. Καθήκοντα Οικονόμου. 

α) Ο Οικονόμος διενεργεί εισπράξεις και πληρωμάς δί 
ενσφραγίστων και επικεκυρωμένων υπό του Μητροπολί¬ 
του γραμματίων, προσυπογραφομένων υπό τε του Ηγου¬ 
μένου. Ωσαύτως ενεργεί κατόπιν αποφάσεως του Ηγου¬ 
μενοσυμβουλίου αναλήψεις χρημάτων παρά Τραπεζών και 
οιωνδήποτε άλλων πιστωτικών οργανισμών ανεξαιρέτως. 

β) Τηρεί τα βιβλία Ταμείου και Καθολικού Εσόδων 
και Εξόδων. 

γ) Συνεργαζόμενος μετά του Ηγουμένου μεριμνά δια 
την προμήθειαν και συντήρησιν των τροφίμων και όλων 
των χρειωδών πραγμάτων της Ιεράς Μονής, αποφεύγων 
τα άκρα της ελλείψεως και υπερβολής. Συνεργαζόμενος 
μετά του Μαγείρου χορηγεί καθ’ εκάστην τα αναγκαι- 
ούντα εις είδος και ποσότητας, δια την παρασκευήν 
της καθημερινής τροφής. Εν γένει διακονεί μετ’ επιμέ¬ 
λειας τας υλικός ανάγκας των αδελφών, μιμούμενος το 
τελούμενον υπό των Αποστόλων, εις την σύναξιν της 
πρωτοχριστιανικής Εκκλησίας, όπου "διεδίδετο εκάστω 
καθότι αν τις χρείαν είχεν,,. 

Ο Οικονόμος έχει βοηθόν, όστις επιμελείται της καθα- 
ριότητος και ευταξίας των αποθηκών της Ιεράς Μονής. 

Άρθρον 7 
Τηρούμενα Βιβλία. 

Εν τη Ιερά Μονή τηρούνται μερίμνη του Ηγουμενο¬ 
συμβουλίου τα κάτωθι βιβλία: 
α) Βιβλίον Πρακτικών Ηγουμενοσυμβουλίου, 
β) Βιβλίον Πρακτικών Συνάξεως της Αδελφότητος, 
γ) Βιβλίον Εισερχομένων και Εξερχομένων Εγγράφων 
(Πρωτόκολλον). 
δ) Μοναχολόγιον. 
ε) Βιβλίον εγγραφής Δοκίμων, 
στ) Κτηματολόγιον. 

ζ) Βιβλίον Υλικού (Κινητής Περιουσίας), 
η) Βιβλίον Ταμείου, 
θ) Καθολικόν Εσόδων και Εξόδων, 
ι) Κατάλογος Αγίων Λειψάνων, Κειμηλίων και Πολυτί¬ 
μων Αντικειμένων. 

Άρθρον 8 
Σφραγίς. 

Η σφραγίς της Ιεράς Μονής είναι κυκλική, φέρουσα 
εις το κέντρον αυτής την συμβολικήν προεικόνισιν της 

του Χριστού Αγίας Αναστάσεως, ήτοι την παράστασιν 
του Προφήτου Ιωνά εξερχομένου εκ του κήτους, κύκλω 
δε την ένδειξιν: ΙΕΡΑ ΜΗΤΡΟΠΟΛΙΣ ΚΟΡΙΝΘΟΥ-ΙΕΡΑ ΑΝ- 
ΔΡΩΑ ΚΟΙΝΟΒΙΑΚΗ ΜΟΝΗ ΑΝΑΣΤΑΣΕΩΣ ΧΡΙΣΤΟΥ ΕΝ 
ΛΟΥΤΡΑΚΙΩ-. 

Αρθρον 9 

Η Σύναξις της Αδελφότητος. 

α) Η Σύναξις της Αδελφότητος απαρτίζεται εκ πάντων 
των εγγεγραμμένων εις το Μοναχολόγιον της Ιεράς 
Μονής αδελφών. Θεωρείται εν απαρτία εφ όσον είναι 
παρόντα τα 2/3 των μελών της αδελφότητος, εκτός των 
περιπτώσεων δί ας ορίζεται εν τω παρόντι Εσωτερικώ 
Κανονισμώ. Μη επιτευχθείσης της ως άνω απαρτίας 
των 2/3 η Σύναξις συνέρχεται πάλιν εις οριζομένην νέαν 
ημερομηνίαν, εφ όσον παρίστανται το ήμισυ συν ένα 
των αδελφών. 

β) Η Σύναξις της Αδελφότητος συγκαλείται παρά του 
Ηγουμενοσυμβουλίου εισηγήσει του Ηγουμένου, εκτός 
των εν τω παρόντι Εσωτερικώ Κανονισμώ άλλως προ- 
βλεπομένων περιπτώσεων: 

- Εις περίπτωσιν εκτάκτου και λίαν σοβαρού προβλή¬ 
ματος της Ιεράς Μονής, προκειμένου να ζητηθή συμ¬ 
βουλευτικούς η γνώμη της Αδελφότητος. 

- Προς εκλογήν του Ηγουμένου και των μελών του 
Ηγουμενοσυμβουλίου. 

- Εις περίπτωσιν τροποποιήσεως, προσθήκης η κα- 
ταργήσεως άρθρου τινός εκ των μη θεμελιωδών του 
παρόντος Κανονισμού. 

- Κατά τον μήνα Αύγουστον προς ανάθεσιν των δια- 
κονημάτων δια το νέον εκκλησιαστικόν έτος και κατά 
τον μήνα Ιανουάριον προς ενημέρωσιν της Αδελφότητος 
επί της εν γένει πορείας της Ιεράς Μονής. 

- Προς ενημέρωσιν των μελών της Αδελφότητος δια 
έκτακτα γεγονότα θρησκευτικά και εθνικά. 

γ) Αι αποφάσεις λαμβάνονται κατά πλειοψηφίαν. Των 
Συνάξεων τηρούνται πρακτικά, υπογραφόμενα παρά 
πάντων των παρόντων αδελφών. 

ΚΕΦΑΛΑΙΟΝ Δ 

ΤΟ ΣΩΜΑ ΤΗΣ ΑΔΕΛΦΟΤΗΤΟΣ 

Αρθρον 10 
Συγκρότησις. 

α) Η Αδελφότης συγκροτείται εκ πάντων των εγγε¬ 
γραμμένων εις το Μοναχολόγιον της Μονής αδελφών. 

β) Η σειρά αρχαιότητος των αδελφών καθορίζεται από 
την προτεραιότητα εγγραφής των εις το Μοναχολόγιον. 

Αρθρον 11 
Κοινοβίασις. 

α) Ως προς την εισδοχήν νέων αδελφών εν τη Ιερά 
Μονή η Αδελφότης ακολουθεί την Ευαγγελικήν ρήσιν: 
«Τον ερχόμενον προς με ου μη εκβάλω έξω». Εν τούτοις 
η συγκαταρίθμησις των προσερχομένων μεταξύ των 
αδελφών της Ιεράς Μονής γίνεται κατόπιν προσεκτικής 
δοκιμασίας προς διαπίστωσιν της γνήσιας διαθέσεως 
και του ενθέου ζήλου αυτών δια την μοναχικήν ζωήν. 

β) Ως κατώτατον όριον ηλικίας δια την εγγραφήν υπο¬ 
ψηφίου εις το Βιβλίον Εγγραφής Δοκίμων της Ιεράς 
Μονής ορίζεται το 18ον έτος συμπεπληρωμένον. Εάν 
ο προσερχόμενος έχη ηλικίαν μικροτέραν της προα- 
ναφερθείσης, απαιτείται έγγραφος συγκατάθεσις του 


ασκούντος την πατρικήν εξουσίαν, χωρίς ο τοιούτος να 
εγγράφεται εις το Βιβλίον Εγγραφής Δοκίμων έως της 
συμπληρώσεως του κατωτάτου ορίου ηλικίας. 

γ) Η πρόσληψις και η αποβολή των δοκίμων ανήκουσιν 
εις την αποκλειστικήν αρμοδιότητα και κρίσιν του Ηγου¬ 
μένου και του Ηγουμενοσυμβουλίου, συγκατανεύοντος 
και του Επισκόπου. 

δ) Η είσοδος δοκίμου εις την Ιεράν Μονήν γίνεται 
κατόπιν υποβολής εγγράφου αιτήσεως αυτού προς το 
Ηγουμενοσυμβούλιον. 

ε) Η δοκιμασία διαρκεί τουλάχιστον επί τριετίαν. Εις 
εξαιρετικός περιπτώσεις, περί ων προβλέπει ο Ε Κανών 
της Πρωτοδευτέρας Συνόδου, ο χρόνος της δοκιμασίας 
δύναται να συντμηθή μέχρι των εξ (6) μηνών. Δύναται 
ακόμη και να εκταθή η διάρκεια δοκιμασίας τη εισηγήσει 
του Ηγουμένου και αποδοχή του Ηγουμενοσυμβουλίου. 
Οι δόκιμοι, κατά τον χρόνον της δοκιμασίας αυτών, 
προσφέρουσιν εργασίαν εις την Ιεράν Μονήν συμφώνως 
προς τας υποδείξεις του Ηγουμένου. 

στ) Οι δόκιμοι, μη όντες μέλη της Αδελφότητος, δεν 
παρίστανται εις τας συνάξεις αυτής, ή και αν, αδεία του 
Ηγουμενοσυμβουλίου, παραστώσι, δεν έχουσι δικαίωμα 
ψήφου. 

ζ) Προ της κουράς ο δόκιμος αδελφός οφείλει να 
διακανονίση την κινητήν και ακίνητον περιουσίαν του 
και να αποδεσμευθή ταύτης. 

η) Αποκλείεται η κατά τύπους μόνον εγγραφή εις το 
Μοναχολόγιον της Ιεράς Μονής. Ωσαύτως και επί τη 
βάσει του αιωνίου και ακαταλύτου δεσμού μεταξύ Γέρο- 
ντος και υποτακτικού, εν ουδεμιά περιπτώσει επιτρέπε¬ 
ται μετάπεμψις, μετεγγραφή η απόσπασις αδελφού εις 
ετέραν Ιεράν Μονήν άνευ της αβιάστου και μοναδικώς 
υπευθύνου γνώμης και συγκαταθέσεως του Ηγουμένου, 
ως τούτο ρητώς ορίζεται παρά των Ιερών Κανόνων. 

θ) Ξενόκουρος Μοναχός γίνεται δεκτός εις την Ιεράν 
Μονήν κατ’ οικονομίαν υπό την προϋπόθεσιν ότι επιθυμεί 
μονίμως να διαβιώση εντός αυτής. Ο τοιούτος εγγρά- 
φεται οριστικώς εις το Μοναχολόγιον της Ιεράς Μονής 
κατόπιν δοκιμασίας, του χρόνου καθοριζομένου υπό του 
Ηγουμενοσυμβουλίου, μη δυναμένου να καθορισθή εις 
ολιγότερον του ενός έτους. 

ι) Αδελφός απερχόμενος της Ιεράς Μονής δί οιανδήπο- 
τε αιτίαν, μετά την εις το Μοναχολόγιον εγγραφήν του, 
δύναται να λάβη μεθ’ εαυτού άπαντα τα είδη προσωπικής 
αυτού χρήσεως (ιεράς εικόνας, βιβλία, ενδύματα κ.τ.τ.), 
άτινα ούτος εισήγαγε κατά την έλευσιν αυτού εν τη 
Ιερά Μονή. Η εν όλω ή εν μέρει επιστροφή περιουσιακών 
στοιχείων, μεταβιβασθέντων υπ’ αυτού εις την Ιεράν Μο¬ 
νήν, ή η καταβολή οιασδήποτε αποζημιώσεως δί αυτά, 
εναπόκειται εις την ελευθέραν και ανεξέλεγκτον κρίσιν 
της Αδελφότητος, του απερχομένου ουδέν δικαίωμα έχο- 
ντος επ’ αυτών, άτε αποτελούντων ήδη περιουσίαν της 
Ιεράς Μονής. Επανερχόμενος δε αυτοβούλως, γίνεται 
δεκτός κατόπιν αποφάσεως του Ηγουμενοσυμβουλίου 
υπό ενιαύσιον δοκιμασίαν και μόνον άπαξ. 

ια) Δόκιμος Μοναχός, εάν έχη εγκαταλείψει την Ιεράν 
Μονήν και επιθυμή να επιστρέψη γίνεται δεκτός εφ’ 
όσον εγκρίνει τούτο το Ηγουμενοσυμβούλιον. Εντάσ¬ 
σεται εις την σειράν των πρεσβειών Δοκίμου, ως εάν 
προσήρχετο κατ εκείνην την ημέραν δια πρώτην φοράν 
εις την Ιεράν Μονήν, ανεξαρτήτως του προηγουμένου 
χρόνου της δοκιμασίας του. 

ιβ) Αδικαιολόγητος απουσία πέραν του ενός μηνάς εκ 
της Ιερός Μονής αποτελεί λόγον οριστικής διαγραφής 
εκ του Μοναχολογίου. 

ιγ) Άτομα διανοητικός η ψυχικός ασθενή δεν γίνονται 
δεκτά εις την Ιερόν Μονήν ως δόκιμοι. 

ιδ) Οι δόκιμοι μανθάνουν Καινήν Διαθήκην, Ψαλτήριον, 
Παλαιόν Διαθήκην, βασικά ασκητικά έργα, μοναχικήν 
αγωγήν και ασκούνται εις την φύλαξιν του νοός. Προ¬ 
σέτι πειθαρχίαν τελείαν εν παντί, υπακοήν εσωτερικήν, 
βαθείαν και αναντίρρητον, άγνοιαν και λήθην εαυτού 
και πάντων, ευγένειαν και λεπτότητα εν τοις λόγοις και 
τοις τρόποις, σεβασμόν πηγαίον, σιωπήν αγιοπρεπή. 

Ράθυμοι, καχύποπτοι, μεμψίμοιροι, γογγυσταί, κριταί 
αλλοτρίων πράξεων, απειθάρχητοι, οχληροί, ανυπάκοοι, 
επιμένοντες εις την γνώμην η τον λόγον αυτών, δια- 
σπώντες την ενότητα της αδελφότητος, μεμφόμενοι 
τον Ηγούμενον η την Διοίκησιν, διαστρέφοντες ψυχάς, 
σκανδαλοποιοί, παραβιάζοντες τον Κανονισμόν τούτον, 
ουδέποτε χειροθετούνται' καρέντες δε και επιμένοντες, 
δέον να αποπέμπωνται της Ιεράς Μονής «ως δοχεία και 
ερείπια πεπληρωμένα παθών». 

ιε) Αι παράγραφοι η και θ του άρθρου 11 δέον όπως 
τυγχάνουσιν και της εγκρίσεως του Μητροπολίτου. 

ΚΕΦΑΛΑΙΩΝ Ε 
ΤΑΞΙΣ ΤΗΣ ΙΕΡΑΣ ΜΟΝΗΣ 
Αρθρον12 
Λατρεία. 

α) Κέντρον της λατρείας του Θεού δια τον Μοναχόν 
είναι ο Ναός. Ζη εντός της Εκκλησίας «ως μετά αγγέλων 
εν τω ουρανώ». Εν τω Ναώ διέρχεται το μέγιστον μέρος 
της καθημερινής του ζωής ο Μοναχός. Εντός αυτού ανα- 
δέχεται τα θεία νοήματα εκ των ύμνων και αναβιβάζεται 
ο νους του προς τα υπέρ αίσθησιν. Γίνεται κάτοχος της 
εμπειρίας των Αγίων και ο Νους του αναδεικνύεται εις 
«νουν Χριστού». Δια τούτο εις το Κοινόβιον το βάρος 
πίπτει επί της λατρευτικής ζωής. 

β) Δια των θησαυρών της Ιεράς Εκκλησιαστικής ημών 
παραδόσεως και της ομοφώνου Πατερικής σκέψεως έχει 
παραδοθή εις ημάς η τάξις της ημερονυκτίου Ακολουθί¬ 
ας. Ταύτην παρέλαβον και βιουν οι σύγχρονοι αδελφοί, 
οι οποίοι υποχρεούνται να την παραδώσουν και εις τους 
μεταγενεστέρους. 

γ) Αι ιεραί Ακολουθίαι δεν είναι απλούς και ξηρός 
τύπος, δηλαδή απλώς μηχανική ανάγνωσις η ψαλμωδία, 
εν παρουσία σώματος και απουσία πνεύματος, αλλά κοι¬ 
νωνία ανθρώπων και Θεού, η οποία οφείλεται να γίνεται 
«ευσχημόνως και κατά τάξιν». «Η αταξία και η ακοσμία 
εις μεν την θάλασσαν καταφέρει καταποντισμούς εις 
δε την γην σεισμούς, εις τας χώρας πολέμους, εις τας 
ψυχάς αμαρτίας και εις τας εκκλησίας καινοτομίας», η 
οποία δέον να αποφεύγηται. 

δ) Αι Ακολουθίαι θα αναγινώσκονται ευκρινώς και η 
ψαλμωδία θα γίνηται μετ’ ευλαβείας, προσοχής, σεμνό- 
τητος και κατανύξεως. Γενικώς θα καταβάλλεται φρο- 
ντίς δια την όσον το δυνατόν τελειωτέραν διεξαγωγήν 
αυτών. Προς τούτο ο Τυπικάρης ενημερώνει τους τυχόν 
φιλοξενουμένους μη Μοναστηριακούς Ιερείς, όταν ούτοι 
ιεροπρακτώσι εν τη Ιερά Μονή, ώστε να μη παρατηρήται 
αρρυθμία και διασαλεύεται η μοναχική τάξις. 

ε) Αγρυπνίαι τελούνται κατά τας Δεσποτικάς και Θε¬ 
ομητορικός εορτάς ως και κατά τας υπό του Τυπικού 
οριζομένας εορτάς Αγίων. Τίμιον οραματισμόν και δια¬ 


καή πόθον της Αδελφότητος αποτελεί η καθ’ εκάστην 
Κυριακή τέλεσις της ακολουθίας της Αγρυπνίας. 

στ) Παν το έχον σχέσιν με την θείαν λατρείαν οφείλει 
να ακόλουθή τα παραδεδομένα μοναστικά πρότυπα και 
ειδικότερον τα αγιορειτικά τοιαύτα. 

Αρθρον 13 
Τράπεζα. 

α) Πλην του Ναού κατ' εξοχήν ιερός χώρος θεωρείται 
ο χώρος της Τραπέζης, επειδή πάντα τα της Μοναχικής 
ζωής αποβλέπουν εις τον σκοπόν της κατά Χριστόν τε- 
λειώσεως των Μοναχών. Δια τούτο οφείλουν να συμμε¬ 
τέχουν εν αυτή πάντες οι αδελφοί φέροντες ράσον και 
κουκούλιον τρώγοντες εν σιωπή και παρακολουθούντες 
την ανάγνωσιν. 

β) Γ ενικώς αποκλείεται η κρεωφαγία. Εις την τράπεζαν 
εκάστην Δευτέραν, Τετάρτην και Παρασκευήν (πλην 
των καταλυσίμων ημερών) δεν παρατίθενται έλαιον 
και οίνος, εκτός εάν υπάρχουν λόγοι υγείας δια τινας 
αδελφούς, αυστηρώς εξεταζομένης της περιπτώσεως 
εκάστου υπό του Ηγουμένου. 

γ) Κατά την Αγίαν και Μεγάλην Τεσσαρακοστήν άπαξ 
της ημέρας παρατίθεται τράπεζα ανέλαιος κατά την 
μεσημβρίαν και δη μετά το πέρας της Ακολουθίας του 
Εσπερινού. Κατά δε τα Σάββατα και Κυριάκός αυτής, 
καθ’ ας υπάρχει κατάλυσις οίνου και ελαίου, γίνεται δι- 
φαγία. Οι έχοντες λόγους υγείας και βαρείας εργασίας 
οικονομούνταιυπό του Ηγουμένου. 

δ) Εις την Τράπεζαν των Μοναχών ουδέποτε παρακά- 
θηνται γυναίκες, άνευ ουδεμιάς εξαιρέσεως. 

Αρθρον 14 

Υποχρεώσεις και καθήκοντα αδελφών. 

α) Πάντες οι αδελφοί του Κοινοβίου συγκροτούν εν 
σώμα. Απόδειξις της κατά Χριστόν ζωής των Μοναχών 
είναι η αγάπη. Η προς αλλήλους αγάπη είναι τεκμή- 
ριον της γνήσιας μαθητείας εν τω Χριστώ. «Εν τούτω 
γνώσονται πάντες ότι εμοί μαθηταί εστε, εάν αγάπην 
έχητε εν αλλήλοις». 

β) Η καθημερινή ζωή των αδελφών διεξάγεται εντός 
των πλαισίων των υπό των Αγίων Πατέρων και της 
μακραίωνος μοναστικής παραδόσεως τεθεσπισμένων 
κανόνων και διατάξεων. 

γ) Έκαστος Μοναχός δέον να θεωρή τόσον την Ιεράν 
Μονήν όσον και το σώμα της Αδελφότητος ως στοιχεία 
συνδεδεμένα μετ’ αυτού δια δεσμών ισοβίων, αθραύ- 
στων και αδιαρρήκτων έχων κατά νουν τον λόγον του 
Αγίου Θεοδώρου του Στουδίτου: «ει γαρ εκεί, καίτοι 
επί σαρκική ζεύξει, απηγόρευται ο χωρισμός, πόσω γε 
μάλλον επί πνευματική συναφεία». 

δ) Φυσικωτάτην απόρροιαν της θεμελιώδους και πρώ¬ 
της αρχής του Ορθοδόξου Μοναχισμού αποτελεί η αλη¬ 
θής και τελεία υπακοή, την οποίαν έκαστος Μοναχός 
οφείλει προς τον Ηγούμενον, μη αντιλόγων προς αυτόν 
μηδέ κρίνων η επικρίνων αυτόν η παρακούων αυτού. 
Πάσα εντολή του Ηγουμένου να εκλαμβάνηται ως δο- 
θείσα παρά του Θεού, δί ο και οι αδελφοί οφείλουν να 
μην αντιτίθενται προς την γνώμην του, όταν ορίζη τι 
εξ εκείνων τα οποία συμβάλλουν εις την κοσμιότητα 
και ακρίβειαν της Μοναχικής ζωής.Έκαστος των αδελ¬ 
φών της Ιεράς Μονής αδιακρίτως υποτάσσεται εις τα 
κελεύσματα του Ηγουμένου. Το ίδιον θέλημα εις τον 
Μοναχόν είναι αμαρτία βαρεία. 

ε) Η έκπαλαι παραδεδομένη τάξις είναι να εξομολο¬ 
γούνται οι Μοναχοί εις τον Ηγούμενον, ως πνευματικόν 
Πατέρα και Οδηγόν, πάντας τους λογισμούς αυτών. «Το 
συνειδός είναι το έσοπτρον της υπακοής εκάστου Μο¬ 
ναχού». Η απόκρυψις πράξεων η και λογισμών εκ του 
Ηγουμένου συντελεί εις την πνευματικήν κατάπτωσιν 
των Μοναχών. Εις περίπτωσιν καθ’ ην ο Ηγούμενος θα 
είναι μοναχός, οι υποτακτικοί θα εξομολογούνται εις 
τον υπό του Ηγουμένου οριζόμενον πνευματικόν. 

στ) Εις τας μεταξύ των σχέσεις οι αδελφοί τηρούν 
μετά σχολαστικότητος την ιεραρχίαν. Οι μικρότεροι 
υπακούουν και σέβονται τους μεγαλυτέρους, οι δε με¬ 
γαλύτεροι αγαπούν και συμπαρίστανται θετικώς εις 
την πρόοδον και την πνευματικήν ανάπτυξιν των μι- 
κροτέρων. 

ζ) Εις τας συζητήσεις θα αποφεύγεται η ισχυρογνωμο- 
σύνη. Εξ ίσου και περισσότερον θα αποφεύγεται τόσον 
η κατάκρισις, η κρίσις και ο απλούς ακόμη σχολιασμός 
η ψιθυρισμός, όσον και ο έπαινος. 

η) Δεν επιτρέπεται να υπάρχη εις τας σχέσεις των 
Μοναχών της Ιερός Μονής ουδέν σημείον ή σχήμα ή κί¬ 
νημα οργής ή μνησικακίας ή φθόνου ή φιλονικίας, καθώς 
και πάσα κίνησις ή χειρονομία ή λόγος ή αντίδρασις 
βλέμματος ή έκφρασις προσώπου ή ο,τι άλλο προκαλεί 
εκ φύσεως την οργήν και την αντίδρασιν του πλησίον. 

θ) Οι Μοναχοί πρέπει να έχουν τελείαν αποταγήν και 
να εκριζούν εκ της καρδίας των παν ίχνος προσκολλή- 
σεως εις οιονδήποτε πρόσωπον ή πράγμα εκ των του 
κόσμου. Εις την Αδελφότητα δεν πρέπει να υπάρχουν 
ο απρεπής ανταγωνισμός, καθώς και αι μερικοί και ιδι¬ 
αίτεροι φιλίαι και «εταιρείαι». 

ι) Ποτέ αμαρτία, σφάλμα ή απροσεξία Αδελφού δεν 
πρέπει να γίνεται αφορμή εις το να ψυχρανθούν η αγά¬ 
πη και η εκτίμησις των άλλων αδελφών είτε μεγαλυτέ- 
ρων είτε μικροτέρων. 

ια) Ο Αδελφός οφείλει πρωτίστως -εκτός μόνον εις 
την περίπτωσιν ασθένειας η ύπαρξις της οποίας ελέγ¬ 
χεται μετά σχολαστικότητος υπό του Ηγουμένου- να 
συμμετέχη εις πάσας τας ακολουθίας και να φροντίζη 
κατά την διάρκειαν αυτών να κατανοή τα νοήματα των 
ψαλλομένων και αναγινωσκομένων διότι ούτω θα δυνη- 
θή, δια της πολυχρονίου εντρυφήσεώς του εις αυτά, να 
αποκτήση «νουν Χριστού». Ο ναός είναι δια τον αδελφόν 
«Πύλη του Ουρανού» δια της οποίας επικοινωνεί με την 
θριαμβεύουσαν εν ουρανοίς Εκκλησίαν ως «ηγορασμέ- 
νος από των ανθρώπων απαρχή τω Θεώ και τω Αρνίω». 

ιβ) Εις πάσας τας ιεράς Ακολουθίας οι μοναχοί φέρουν 
ράσον και κουκούλιον, εις όσας δε εκ των λατρευτικών 
εκδηλώσεων προβλέπει η μοναχική παράδοσις φέρουν 
και το μέγα σχήμα. 

ιγ)Έκαστος Αδελφός οφείλει να εκτελεί καθημερινώς 
τον ατομικόν του κανόνα, ο οποίος δια μεν τον μεγα- 
λόσχημον αποτελείται από δώδεκα (12) καμβοσχοίνια 
των εκατόν (100) κόμβων και από εκατόν είκοσι (120) 
μεγάλος μετάνοιας, δια δε τον μετ’ ευχής ρασοφόρον 
από εξ (6) κομβοσχοίνια των εκατόν (100) κόμβων και 
από εξήκοντα (60) μεγάλος μετάνοιας. Ο κανών εκάστου 
των αδελφών θα μεταβάλληται αυξανόμενος η μειού- 
μενος, μόνον κατόπιν ευλογίας του Ηγουμένου. Κατά 
την περίοδον του Πεντηκοσταρίου καταλιμπάνονται αι 
μεγάλοι μετάνοιαι, όπως και κατά τας Κυριάκός. 

ιδ) Εις την καθημερινήν ατομική προσευχήν συμπερι- 
λαμβάνονται απαραιτήτως οι «Χαιρετισμοί» της Κυρίας 


Θεοτόκου και η εν παντί καιρώ και τόπω μονολόγιστος 
«Ευχή» δια την συστηματικήν καλλιέργειαν της οποίας 
έκαστος αδελφός θα συνεργάζεται μετά του Γέροντος. 
Εις τούτο ο Αδελφός θα βοηθηθή μεγάλως και από την 
σιωπήν, την οποίαν θα ασκή οιανδήποτε εργασίαν η 
διακόνημα και αν εκτελή. 

ιε) Απαντες οι αδελφοί υποχρεούνται να εγκαταβιούν 
εντός της Ιεράς Μονής. Η παραμονή των εις Μετόχιον 
της Ιεράς Μονής ή εις άλλην Μονήν, ή εις οιονδήποτε 
άλλον χώρον επιτρέπεται μόνον εφ’ όσον υπάρχει απο- 
χρών λόγος, κατά την κανονικήν κρίσιν του Ηγουμένου 
και δια το χρονικόν διάστημα, το οποίον ήθελε ορισθή 
υπ’ αυτού. 

ιστ) Αδελφός, όστις έχει επιφορτισθή αποφάσει του 
Ηγουμενοσυμβουλίου έργον διακονίας εν τη Εκκλησία, 
όπου και αν ευρίσκεται προσφέρων τας υπηρεσίας του, 
οφείλει να ζη και να πολιτεύεται ως να ευρίσκετο εν 
τω κελλίω του, μνημονεύων αδιαλείπτως της μοναχικής 
του ιδιότητος και εν ουδεμιά περιπτώσει παραλείπων 
τας μοναχικός του υποχρεώσεις. Επίσης θα καταβάλλη 
μέριμναν ώστε, το πρόγραμμα της διακονίας του εις το 
έργον της Αγίας ημών Εκκλησίας, ουδόλως να παρα- 
κωλύη το πρόγραμμα της Ιεράς Μονής. Παν ό,τι αφορά 
το είδος, τον τρόπον, την έκτασιν κ.λπ. του ιεραποστο¬ 
λικού έργου, ταύτα πάντα θα τα επιτελή εν απολύτω 
συνεργασία και υπακοή προς τον οικείον Επίσκοπον 
αποφεύγων την δημιουργίαν προσωποπαγούς εργασίας 
και οιασδήποτε φατρίας και μερισμού του Σώματος της 
Εκκλησίας. 

ιζ) Οι αδελφοί θα αποφεύγουν αυστηρώς τας πολυ¬ 
τελείς ενδυμασίας. Ο μοναχός πρέπει να είναι απέριτ¬ 
τος και ταπεινός εις την όλην του εμφάνισιν, εφ’ όσον 
κατά τον αββάν Ησάίαν «ευκόσμησις σώματος ψυχής 
εστι καταστροφή». Η αυτή θεμελιώδης αρχή ισχύει και 
δια το κελλίον, τα απαραίτητα ατομικά είδη και την εν 
γένει σωματικήν δίαιταν των Αδελφών της Ιεράς Μονής. 

Μόνον δια τα ιερά άμφια, τα ιερά αντικείμενα και 
παν ο,τι χρησιμοποιείται εν τω Ναώ θα καταβάλλεται 
η δέουσα φροντίς και επιμέλεια η αρμόζουσα εις τα 
της θείας λατρείας. 

ιη) Μία εκ των θεμελιωδών αρχών της μοναχικής ζωής 
είναι η ακτημοσύνη με την οποίαν και ο Ιησούς διήλθε 
την επίγειον ζωήν Του, ως διεβεβαίωσεν ο Ίδιος' «Αι 
αλώπεκες φωλεούς έχουσι και τα πετεινό του ουρα¬ 
νού κατασκηνώσεις, ο δε υιός του ανθρώπου ουκ έχει 
που την κεφαλήν κλίνη». Κατά συνέπειαν το κελλίον, 
τα ενδύματα, τα υποδήματα και όλα ανεξαιρέτως τα 
ατομικά είδη του μοναχού δεν είναι ιδικά του. Απλώς 
του παραχωρούνται από την Ιεράν Μονήν δια να τον 
εξυπηρετήσουν κατά τον χρόνον της επιγείου ζωής του. 
Δια τούτο τα χρησιμοποιεί μετά πολλής επιμελείας και 
προσοχής, γνωρίζων ότι η εξ αμελείας και κακής χρή- 
σεως καταστροφή των είναι ιεροσυλία. 

ιθ) Η απόλυτος και αδιάκριτος υπακοή και αναφορά 
του υποτακτικού προς τον Γέροντα αποτελεί την μόνην 
ασφαλή οδόν σωτηρίας, την οποίαν ήδη προετίμησε και 
εξέλεξε δια της εντάξεώς του εις την Ιεράν Μονήν. Αι 
επιθυμίαι, αι επιδιώξεις, αι προοπτικοί του Μοναχού πρέ¬ 
πει να είναι πλήρως ενηρμονισμέναι, προσηρμοσμέναι 
και εξηλεγμέναι από τον μόνον υπεύθυνον της ψυχής 
του, τον Γέροντά του. Μεταξύ των, κατά τον Μ. Βασί¬ 
λειον, συνάπτεται «σύμβασις πνευματικής συμβιώσεως 
της άλυτον και αιώνιον την συνάφειαν κεκτημένης». Δια 

τούτο συμπληρώνει ότι «ο άπαξ εις σύνδεσμον και συ¬ 
νάφειαν ελθών πνευματικής αδελφότητος ουχ οιός τ’ 
αν ή αποκόπτεσθαι και χωρίζεσθαι τούτων, οις συνηρ- 
μόσθη», εφ’ όσον «ο πνευματική κοινωνία συναρμοσθείς, 
υπ’ αυτώ μάρτυρι και μεσίτη τω Πνεύματι, υπόδικος επί 
τω χωρισμώ γίνεται». 

Άρθρον15 

Διακονήματα - Εργόχειρα. 

α) Το πρώτον και κύριον έργον του Μοναχού είναι η 
λατρεία και η προσευχή, το δε δεύτερον, αναγκαίον 
και αυτό δια την τελείωσίν του και μικρόν του πρώτου 
υπολειπόμενον, είναι η εργασία. Οι Μοναχοί «τας μεν 
νύκτας τοις ιεροίς ύμνοις και ταις παννυχίσι, τας δε ημέ¬ 
ρας εις ευχάς τε ομού και την από των χειρών εργασίαν 
καταναλίσκουσι, τον αποστολικόν μιμούμενοι ζήλον». 

Κατά συνέπειαν πάντες οι αδελφοί θα εργάζωνται, 
έκαστος κατά το μέτρον των δυνάμεών του, εκτελού- 
ντες μετά ζήλου και επιμελείας και τα ευτελέστερα των 
έργων με την σκέψιν ότι πάσα εν τη Μονή εργασία είναι 
προσφορά προς τον Θεόν. 

β) Η διακονία δεν πρέπει να γίνεται αφορμή πνευμα¬ 
τικής αδιαφορίας και ασυγχωρήτου περισπασμού δια 
τον Μοναχόν. Ούτος όσον του είναι δυνατόν θα εξα- 
σφαλίζη εαυτόν «εν πάση νήψει» κατά την άσκησιν του 
διακονήματός του. 

γ) Η ανάθεσις των διακονημάτων γίνεται κατά την 
τακτικήν Σύναξιν του Αυγούστου (όρα άρθρον 9, β πα¬ 
ρόντος Εσωτερικού Κανονισμού) και λαμβάνονται υπ’ 
όψιν αι ικανότητες των Αδελφών. Εις την διακριτικήν δε 
δικαιοδοσίαν του Ηγουμένου εναπόκειται η τυχόν επι- 
βαλλομένη δί οιονδήποτε λόγον αλλαγή διακονήματος 
αδελφού τίνος κατά την διάρκειαν του έτους. 

δ) Εις την εργασίαν των αδελφών περιλαμβάνονται 
κατά πρώτον λόγον τα ανέκαθεν κεκανονισμένα μονα¬ 
στηριακά διακονήματα (αρχοντάρης, τυπικάρης, μάγει¬ 
ρος, εκκλησιαστικός, βηματάρης, κηπουρός κ.λπ.). Εις 
τα ανωτέρω διακονήματα δύνανται να συμπεριληφθούν 
και αυτά της αγιογραφίας και κατασκευής θυμιάματος. 

ε) Ο επί του Τυπικού τεταγμένος αδελφός (Τυπικάρης) 
λαμβάνεται εκ των εγκριτωτέρων. Τηρεί εν παντί καιρώ 
και τόπω την εκκλησιαστικήν και δη την της Ιεράς Μονής 
τάξιν, ως αύτη έχει καταγραφεί και καθιερωθεί εις ευ¬ 
ταξίαν της καθ’ εκάστην αδομένης ακολουθίας, εν τοις 
τελουμένοις, πονών τούτο «εμφρόνως και συντόνως, 
θεοπρεπώς τε, πραέως, κεκριμένως». Ούτος συμφώνως 
τη τυπική διατάξει οφείλει να διορίζη εκ των αδελφών 
τους ψάλτας, κανονάρχην και διαβαστάς. Δια να μη 
γίνεται όμως εν τω Ιερώ Ναώ η παραμικρά χασμωδία, 
άπαντες οι αδελφοί να υποτάσσωνται εις τον τυπικάρην, 
όστις οποίον αδελφόν διορίση είτε προς ανάγνωσιν, είτε 
προς ψαλμωδίαν, οι λοιποί αδελφοί να μη κάμνωσιν την 
ελαχίστην παρατήρηριν. 

στ) Η διακονία των ψαλτών επιτελουμένη εν κατα- 
νύξει, εν εγρηγόρσει και συμμετοχή εις τα ψαλλόμενα, 
εις εαυτούς μεν πολλήν την από των στίχων ωφέλειαν 
προσπορίζει, την δε Αδελφότητα «μετάρσιον εν τω της 
τρυφής Παραδείσω μετοικίζει». Εις τούτο τα μέγιστα 
θα συμβάλη και η σύντονος προσπάθεια, δια την καλ¬ 
λιέργειαν και άσκησιν της Βυζαντινής Εκκλησιαστικής 
Μουσικής. 

ζ) Ο Εκκλησιαστικός έχει την φροντίδα και την ευθύνην 
της φιλοκαλίας του Καθολικού και των Παρεκκλησίων, 


εν οις και το του Κοιμητηρίου ως και την των κανδηλών 
επιμέλειαν. Κρούει το «τάλαντον» και τους κώδωνος της 
Εκκλησίας δια την τέλεσιν των ιερών Ακολουθιών κατά 
την υπό του προγράμματος ωρισμένην ώραν. Φροντίζει 
έτι και δια την έγκαιρον αφύπνισιν των αδελφών. 

η) Ο Βηματάρης φροντίζει δια την τάξιν και φιλοκαλί¬ 
αν του Ιερού Βήματος. Εν συνεννοήσει μετά του Ηγου¬ 
μένου μεριμνά δια την χρήσιν ιερών σκευών, αμφίων 
κ.τ.τ. κατά τας επισήμους εορτάς. 

θ) Ο Βιβλιοφύλαξ φροντίζει δια την τάξιν και καθα¬ 
ριότητα της βιβλιοθήκης της Ιεράς Μονής, ως και των 
βιβλίων. Μεριμνά εν συνεννοήσει μετά του Ηγουμένου 
δια την συμπλήρωσιν και εμπλουτισμόν αυτής και τυχόν 
ανανέωσιν εφθαρμένων βιβλίων. Εξυπηρετεί τας εις βι¬ 
βλία ανάγκας των αδελφών, κρατών πάντοτε σημείωσιν 
περί τούτου, και έχει την συντήρησιν των υπαρχόντων 
χειρογράφων και κειμηλίων της I. Μονής. 

ι) Η ομάς των Αδελφών, οι οποίοι διακονούν εις το 
μαγειρείον, την τράπεζαν και το μαγκιπείον (ζυμωτή- 
ριον,) υπό την υπευθυνότητα και την συνεργασίαν του 
Οικονόμου, «πολύν φέρουσι τον κόπον καθ ημέραν» πα¬ 
ρασκευάζοντας τα της Κοινοβιακής Τραπέζης, επιμε¬ 
λούμενοι της καθαριότητος και αποκαταστάσεως των 
σχετικών χώρων και αντικειμένων, «αλίζοντες εν ταυτώ 
ευχαίς ώσπερ αρτύσεις» τα παρασκευαζόμενα δια τα 
τέκνα του Θεού, τους αδελφούς των. Η επίπονος δια¬ 
κονία των καθίσταται «πλυτρίς πταισμάτων» κατά τον 
άγιον Θεόδωρον τον Στουδίτην, ασκουμένη βεβαίως 
εν επιγνώσει και συνειδήσει. Ο Μάγειρος δεν επιτρέπει 
να παραμένουν εις το Μαγειρείον οι μη διακονούντες 
εν αυτώ. 

ια) Ο Αρχοντάρης είναι επιφορτισμένος με την εξυπη- 
ρέτησιν των προσκυνητών και ξένων. Αμα τη εμφανίσει 
προσκυνητού η επισκεπτών αναγγέλλει τούτο εις τον 
Ηγούμενον. «Μετά πολλής σπουδής χρηστοποιείται την 
φιλοξενίαν, ίνα μη μόνον αγγέλους, αλλά και τον Θεόν 
υποδέξηται η Μονή» και διακονεί περιπατών εν σοφία, 
ίνα εκ της διακονίας του, εις τας καρδίας των φιλοξε- 
νουμένων εναπομένουν «υπομνήματα» ανθρώπων όντως 
αφιερωμένων εις τον Θεόν. «Ευλογίας» εις τους επισκέ- 
πτας να μη δίδη πας τις, αλλά μόνον ο Ηγούμενος η ο 
επιτετραμμένος επί των ξένων Αδελφός εν συνεννοήσει 
μετά του Ηγουμένου. 

ιβ) Ο Πορτάρης (Πυλωρός) φροντίζει δια την άνοιξιν η 
σφράγισιν των εξωτερικών θυρών της I. Μονής κατά τας 
κεκανονισμένας ώρας, οδηγεί τους προσκυνητάς εις το 
«Αρχονταρ ίκιον», αναγγέλλει την άφιξιν αυτών εις τον 
επιτετραμμένον επί των ξένων Αδελφόν, αν ούτος δεν 
ευρίσκηται εις την θέσιν του έχων κατά νουν πάντοτε 
την προτροπήν του Αγίου Θεοδώρου του Στουδίτου: 
«Αγγελλε ταύτα των όσα πρέπον φάναι, σίγα δ' εκείνα 
των όσα βλάβην φέρει». 

ιγ) Την καθαριότητα των εσωτερικών και εξωτερικών 
χώρων της I. Μονής ασκεί ομάς αδελφών εις χρονικά 
διαστήματα κατά τας ανάγκας της I. Μονής, ώστε τα 
πάντα ν’ απηχούν την ψυχικήν ευκοσμίαν και αρμονίαν 
των μοναχών. Εργασίαι βαρείας μορφής δύνανται να 
εκτελούνται υπό λαϊκών τη ευθύνη του Ηγουμένου, όταν 
οι αδελφοί δεν επαρκούν η αδυνατούν ν' ανταποκριθούν. 

ιδ) Πλην των καθορισμένων διακονημάτων οι Αδελφοί 
ασκούν και «εργόχειρον» αναλόγως προς τας ικανό¬ 
τητας αυτών και πάντοτε τη ευλογία του Ηγουμένου. 
«Εργόχειρα» είναι η αγιογραφία, η κηροπλαστική, η κα- 



1144 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


τασκευή κομβοσχοινίων και θυμιάματος και ει τι έτερον 
ορίσει ο Ηγούμενος συναφές και αρμόζον προς την 
μοναχικήν ζωήν. 

Η I. Μονή οφείλει να συντρέχη το έργον της Εκκλησί¬ 
ας, της σωτηρίας δηλαδή των ψυχών, και δια του γρα¬ 
πτού λόγου, ήτοι δια της εκδόσεως βιβλίων και άλλων 
καταλλήλων εντύπων με καθαρώς Αγιογραφικήν και 
Πατερικήν γραμμήν. 

Υπέρ πάντα τα διακονήματα τοποθετείται η αγάπη, η 
ταπείνωσις και η ενότης της Αδελφότητος. «Όσον γαρ 
εάν κοπιάση άνθρωπος και μη έχη την αγάπην εις τον 
πλησίον, εις μάτην εκοπίασεν» λέγει ο Μ. Αθανάσιος. 

Άρθρον 16 
Φιλοξενία. 

α) Η δοχή γενικώς των ξένων γίνεται μεθ’ απλότητος 
και αγάπης. Την διακονίαν ταύτην επιτελεί κατάλληλος 
αδελφός, ο «αρχοντάρης» μετά προσήνειας, συνέσεως 
και σοβαρότητος. 

Των κληρικών και των μοναχών η φιλοξενία γίνεται 
μετ’ επιμελείας και σεμνότητος. Των ανδρών μετά θεί¬ 
ας ευλαβείας, εν Χριστώ αγάπης και απλότητος. Των 
γυναικών εν γένει, εν τόπω ειδικώ μετά προσοχής και 
σωφροσύνης. 

β) Μετά των επισκεπτών έρχεται εις επαφήν και συ¬ 
νομιλίαν, πλην του αρχοντάρη, ο Ηγούμενος και οι υπό 
τούτου έχοντες ειδικήν ευλογίαν αδελφοί. 

γ) Η διανυκτέρευσις γυναικών εντός της Ανδρώας 
Μονής είναι παντελώς απηγορευμένη. 

δ) Λόγω στενότητος χώρου αλλά και λόγω υπάρξεως 
ξενοδοχείων πλησίον της I. Μονής, διανυκτέρευσις και 
φιλοξενία παρέχεται εις μεμονωμένα άτομα κατόπιν 
αδείας του Ηγουμένου, ουδέποτε δε εις οργανωμένος 
ομάδας, εκδρομείς, κ.λπ. 

ε) Οι επισκέπται κατ' αρχήν γίνονται δεκτοί εις μίαν 
επίσκεψιν. Δια την παραμονήν γνωστών προσώπων 
επί περισσοτέρας ημέρας και μέχρι μιας εβδομάδος 
αποφασίζει ο Ηγούμενος, δια μεγαλύτερον δε χρονικόν 
διάστημα το Ηγουμενοσυμβούλιον. 

στ) Οι φιλοξενούμενοι δεν επιτρέπεται να εισέρχωνται 
εις τους τόπους διαμονής και εργασίας των αδελφών 
άνευ ευλογίας. 

ζ) Οι φιλοξενούμενοι δύνανται να συμμετέχουν εις την 
λατρευτικήν ζωήν της αδελφότητος και εις εργασίας 
τινάς, πάντοτε τη αδεία του Ηγουμένου. 

η) Πάσα επίσκεψις εις τους αδελφούς η εξομολόγησις 
επισκεπτών γίνεται εν καθορισμένω τόπω. 

θ) Η είσοδος της I. Μονής παραμένει κλειστή δια τους 
προσκυνητάς κατά τας ώρας 12-4 μ.μ. και μετά την 
δύσιν του ήλιου, ως και κατά την πρώτην εβδομάδα της 
Μεγάλης Τεσσαρακοστής. 

ι) Πρόσωπα άγνωστα, παρέχοντα εκ της εν γένει εμ- 
φανίσεως και συμπεριφοράς αυτών ενδείξεις ανωμάλου 
ψυχοδιανοητικής καταστάσεως, δεν πρέπει να διανυ- 
κτερεύουν εν τη I. Μονή. 

ια) Βασικοί προϋποθέσεις παραμονής των φιλοξενου- 
μένων εις την I. Μονήν, είναι η ευπρεπής διαγωγή, η 
κοσμία συμπεριφορά, η συμμόρφωσις προς τας υποδεί¬ 
ξεις και παραγγελίας των μελών της Αδελφότητος και 
εν γένει η θεάρεστος παράστασις αυτών εν τη I. Μονή. 
Πάσα παρεκτροπή συνεπάγεται την άμεσον απομάκρυν- 
σιν του φιλοξενουμένου εκ της I. Μονής. 


Άρθρον 17 

Σχέσεις εξωτερικοί των Μοναχών. 

α) Εις τας σχέσεις των οι Μοναχοί με ανθρώπους 
εκτός της Αδελφότητος δεν λησμονούν ότι η μοναχική 
εμπειρία ακολουθεί την λύσιν των δεσμών μετά του 
κόσμου, την αλλοτρίωσιν των πρόσκαιρων, την απελευ- 
θέρωσιν από κοινωνικών σχέσεων και καθηκόντων, και 
αποκτάται δια κόπων και μόχθων νυχθημέρων. Επομέ¬ 
νως ενθύμησις «του προτέρου βίου» η ανάμειξις μετά 
της εν τω κόσμω ζωής καταργεί τον περίβολον της 
μοναχικής πολιτείας. 

β) Οι γονείς και αδελφοί των Μοναχών θεωρούνται γο¬ 
νείς και αδελφοί απάσης της Αδελφότητος και «ει κατά 
Θεόν ζώσιν» απολαύουσι τιμής και ενισχύσεως. Τα μέλη 
όμως του Κοινοβίου είναι προφανώς αποκεκομμένα από 
των οικείων αυτών. Εν τοις κελλίοις αποφεύγονται επι¬ 
σκέψεις συγγενών ή φίλων. Μετ’ επισκεπτών, γνωστών 
ή μη, συζητούν οι Μοναχοί μόνον κατόπιν αναθέσεως. 
Δεν αποκαλύπτουν ουδέν εις ανθρώπους μη ανήκοντας 
εις την Αδελφότητα ουδέ εισφέρουν εις αυτήν ιδέας η 
γεγονότα του εξωτερικού κόσμου, ει μη μόνον κατόπιν 
ευλογίας. 

γ) Η ανταλλαγή επιστολών, παν μέσον έξωθεν ενημε- 
ρώσεως η έσωθεν επικοινωνίας και αι εκτός της I. Μο¬ 
νής επισκέψεις συνιστούν αυτόχρημα κοινωνίαν αυτών, 
άτινα απηρνήθη ο Μοναχός. Η αναγκαία αλληλογραφία 
διεξάγεται εν γνώσει και κατά βούλησιν του Ηγουμένου. 
Εκ της I. Μονής ανά δύο εξέρχονται οι αδελφοί δια τας 
χρείας φέροντες πάντοτε αρτίαν ενδυμασίαν, διάγοντες 
μετά σοβαρότητος και συνέσεως. Ουδείς δικαιωματι- 
κώς ζητεί δί οιονδήποτε λόγον άδειαν εξόδου εκ της 
I. Μονής. 

Άρθρον 18 

Πειθαρχικός έλεγχος. 

α) Ο πειθαρχικός έλεγχος ασκείται κατά πρώτον λό¬ 
γον και εν παντί υπό του Ηγουμένου, όστις και επιβάλλει 
τα υπό των Ιερών Κανόνων προβλεπόμενα επιτίμια μετά 
διακρίσεως και αγάπης, αποβλέπων εις την διόρθωσιν 
του σφάλλοντος αδελφού. 

β) Εις περίπτωσιν υποτροπής η βαρυτέρου τυχόν πα¬ 
ραπτώματος, τον πειθαρχικόν έλεγχον ασκεί το Ηγου¬ 
μενοσυμβούλιον. 

γ) Εάν δε, ο μη γένοιτο, συμβή παράπτωμα επισύρον 
και κανονικός κυρώσεις ή απειλούν την εύρυθμον λει¬ 
τουργίαν της I. Μονής, τότε επιλαμβάνεται τοϋ θέματος 
η Σύναξις της Αδελφότητος. 

Αι συνήθως επιβαλλόμενοι ποιναί είναι αι κάτωθι: 

• Παραίνεσις και νουθεσία η και επιτίμησις του πα- 
ρεκτραπέντος αδελφού κατ’ ιδίαν. 

• Επίπληξις ενώπιον του Ηγουμενοσυμβουλίου. 

• Επίπληξις ενώπιον της Αδελφότητος. 

• Επιβολή επιτιμίου, ήτοι ωρισμένος αριθμός κομβο¬ 
σχοινίων η γονυκλισιών. 

• Αποχή εκ της κοινής Τραπέζης επί ωρισμένας ημέ¬ 
ρας. 

• Παύσις από τυχόν διακόνημα. 

• Υποβιβασμός εις την ιεραρχικήν σειράν, προσωρινός 
η μόνιμος. 

• Έκπτωσις από του αξιώματος του Ηγουμενοσυμ¬ 
βούλου. 

• Προσωρινή αποβολήν από την I. Μονήν, διάρκειας 
μέχρις εξ μηνών, μετ’ εγκλεισμού εις ετέραν Μονήν. 

• Οριστική αποβολή του αδελφού εκ της I. Μονής, 
εις περίπτωσιν σοβαρός παρεκτροπής, τη εγκρίσει του 
οικείου Μητροπολίτου. 

δ) Βαρυτέραν των ανωτέρω ποινήν δύναται να επι- 
βάλλη μόνον ο οικείος Μητροπολίτης, βάσει του Νόμου 
περί Εκκλησιαστικών Δικαστηρίων. 

ΚΕΦΑΛΑΙΟΝ ΣΤ 
ΟΙΚΟΝΟΜΙΚΑ 
Αρθρον 19 
Πρόσοδοι. 

Αι πρόσοδοι της Ιερός Μονής προέρχονται: 
α) Εκ της πωλήσεως κηρού. 

β) Εκ πόσης φύσεως δωρεών, εισφορών, κληρονομιών κλπ. 
γ) Εκ της καλλιέργειας της αγροτικής εκτάσεως. 
δ) Εκ της πωλήσεως βιβλίων, εργόχειρων κ.λπ. 
ε) Εκ κρατικών επιχορηγήσεων, 
στ) Εξ ενοικίων. 

ζ) Εκ πόσης χρηστής και νομίμου πηγής. 

Αρθρον 20 
Διάθεσις προσόδων. 

Αι πρόσοδοι της Ιερός Μονής διατίθενται: 
α) Δια τας πόσης φύσεως ανάγκας των αδελφών (δια¬ 
τροφήν, ενδυμασίαν, ιατροφαρμακευτικήν περίθαλψιν κ.τ.ο.). 

β) Δια την συντήρησιν και επέκτασιν των κτιριακών 
εγκαταστάσεων. 

γ) Δια την προμήθειαν και συντήρησιν πάντων των 
συντελούντων εις την εύρυθμον λειτουργίαν της Ιερός 
Μονής. 

δ) Δια την φιλοξενίαν των προσκυνητών, 
ε) Δί ελεημοσύνην και άλλας εκδηλώσεις αγάπης. 
Δια πάσαν δαπάνην μη περιλαμβανομένην μεταξύ των 
ανωτέρω αποφασίζει το Ηγουμενοσυμβούλιον. 

ΚΕΦΑΛΑΙΩΝ Ζ 

ΓΕΝΙΚΑΙ - ΜΕΤΑΒΑΤΙΚΑΙ ΔΙΑΤΑΞΕΙΣ 
Αρθρον 21 

Εγκρίσει του Σεβασμιωτάτου Μητροπολίτου Κόριν¬ 
θου δύναται η Ιερά Μονή να ιδρύση εντός των ορίων 
της Ιερός Μητροπόλεως Κορίνθου Μετόχιον είτε εξ 
υπαρχής είτε εις κατάλληλον κτήμα εξ αυτών άτινα 
θα περιέλθουν εις την I. Μονήν μετά την λήξιν των 
δικαστικών αγώνων. 

Δί αποφάσεως της Αδελφότητος λαμβανομένης δια 
πλειοψηφίας των 2/3 του συνόλου αριθμού των μελών 
αυτής, δύναται να μεταφερθή η έδρα της I. Μονής εις 
εν των μετοχίων αυτής, μηδόλως μεταβαλλομένου εκ 
της τοιαύτης μεταφοράς του ισχύοντος νομικού καθε¬ 
στώτος αυτής. 


Τα μετόχια αποτελούν απλά εξαρτήματα της I. Μονής 
και έχουν με αυτήν μίαν ενιαίαν νομικήν υπόστασιν. 

Αρθρον 22 

Παν θέμα μη προβλεπόμενον υπό του παρόντος Εσωτερι¬ 
κού Κανονισμού ρυθμίζεται υπό του Ηγουμενοσυμβουλίου. 

1 . 

Αρθρον 23 

Εάν παραστή ανάγκη τροποποιήσεως, συμπληρώσεως 
η και καταργήσεως άρθρου η και άρθρων τινών εκ των 
μη θεμελιωδών του παρόντος Εσωτερικού Κανονισμού, 
αποφασίζει η Αδελφότης, κατόπιν ητιολογημένης ειση- 
γήσεως του Ηγουμενοσυμβουλίου, εφ όσον συμφωνή¬ 
σουν προς τούτο τα 2/3 των μελών αυτής. Των τροπο¬ 
ποιήσεων τούτων λαμβάνει γνώσιν ο Μητροπολίτης δια 
την υπ αυτού τε και της Ιερός Συνόδου έγκρισιν. 

Αρθρον 24 

α) Μέχρι της συμπληρώσεως του προβλεπομένου υπό 
του άρθρου 39§5 του Νόμου 590/1977 αριθμού των με¬ 
λών της Αδελφότητος δια την εκλογήν των Μελών του 
Ηγουμενοσυμβουλίου, τα μέλη αυτού διορίζονται κατά 
τας διατάξεις του άρθρου τούτου. 

β) Αμα τη συμπληρώσει του προβλεπομένου ως ανω¬ 
τέρω αριθμού των μελών της Αδελφότητος η σύναξις 
συγκαλουμένη εντός μηνός επικυροί και αναγνωρίζει 
τον ήδη εγκατεστημένον υπό του Σεβασμιωτάτου Μη¬ 
τροπολίτου Κορίνθου κ.κ. Παντελεήμονος Ηγούμενον 
συμφώνως των διαλαμβανομένων εν τω άρθρω 1 του 
παρόντος Εσωτερικού Κανονισμού και προβαίνει εις 
την εκλογήν μελών του Ηγουμενοσυμβουλίου κατά τας 
διατάξεις του παρόντος. 

Αρθρον 25 

Η ισχύς του παρόντος Εσωτερικού Κανονισμού άρ- 
χεται από της δημοσιεύσεώς του εις το περιοδικόν 
«ΕΚΚΛΗΣΙΑ». 

Ο Κανονισμός αυτός να δημοσιευθεί στην Εφημερίδα 
της Κυβερνήσεως 

Αθήνα, 7 Μαΐου 1996 

Ο Πρόεδρος 
I Ο Αθηνών ΣΕΡΑΦΕΙΜ 

Αθήνα, 1 Οκτωβρίου 2015 

Ακριβές Αντίγραφον 
Ο Αρχιγραμματεύς 
ί Ο Μεθώνης ΚΛΗΜΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή; 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υορφή ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή σά-τοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βί. 91 ·) 


Ηλεκτρονική Διεύθυνση: Ιιίίρ://νννννν.β1.9Γ - β-πιβΜ: ννβόπΐ33ί6Γ.βί@βί.9τ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


ΚΑΓ0ΔΙΪΤΡΙ0Υ 34 * ΑΘΗΝΑ 104 32 * ΤΗΛ. 210 52 79 000 * ΤΑΧ 210 52 21 004 












































































